Kræftramte børn fik tirsdag en pause fra kemobehandlinger og hospitalsgange.

Børnecancerfonden havde tirsdag inviteret børnene ud at køre i superbiler på FDM's køretekniske anlæg, Sjællandsringen. En af dem var kræftramte Jonathan, der fik en vild tur på passagersædet, mens en politimand fra Københavns Politi sad bag rattet og trådte speederen i bund. Det kan kan se i et youtube-klip, der blev offentliggjort torsdag.

At politiet var til stede skyldtes, at de havde haft et køreteknisk kursus på banen før Sportscar Events arrangement. Politiet havde tre biler til stede, og de søde politifolk fik noget at lave, da børnene brugte mere tid på ordensmagtens biler, hvor hele familien kunne være med, end sortsvognene.

Ideen med specialarrangementet var at få de syge børn væk fra de vante omgivelser og i stedet give dem en helt særlig oplevelse. Overskuddet fra dagen skal gå til forskning og behandling, oplyser Børnecancerfonden, der har arrangeret dagen sammen med Sportscar Event.

Superbilerne talte bl.a. en Jaguar og en Ferrari.

Sportscar Event afholder deres publikumsdag på søndag fra klokken 9 på FDM Sjællandsringen, hvor almindelige mennesker kan købe sig til en tur.

Opslag af BT



